Tweede verdagte vas vir Winnie Rust-moordDie huis waarin Rust vermoor is. Foto: Facebook Kapt. FC van Wyk, woordvoerder van die polisie, het gesê die 34-jarige verdagte sal in die Wellington-landdroshof verskyn, sodra hy amptelik aangekla is. Rust se liggaam is Woensdagmiddag deur haar man, dr. Manie Rust (84), in hul huis in Wellington gevind. Haar hande en voete was vasgebind en sy het beserings aan haar gesig gehad. ŉ 18-jarige verdagte is oor die naweek in verband met die moord in hegtenis geneem. Die polisie het vroeër gesê verskeie items is in die verdagte se besit gevind wat hom met die moord verbind. Hy sal vandag in die Wellington-landdroshof verskyn.